Motor van die jaar-finaliste aangekondigDie name van nege finaliste in Suid-Afrika se luisterryke Motor van die Jaar-kompetisie vir 2014 is Saterdagmiddag by die Johannesburgse Internasionale Motorskou bekend gemaak. Die finaliste, in alfabetiese volgorde, is: Audi A3 Sportback 1.4T FSI handrat Jaguar F-Type 3.0 V6 S Lexus IS 350 F-Sport Mercedes-Benz A45 AMG Peugeot 208 GTi Porsche Cayman S Renault Clio4 66 kW Turbo Dynamique Volkswagen Golf 7 1.4 TSi 90 kW Comfortline DSG Volvo V40 D3 Geartronic Excel Die twee toetsdae begin in Januarie 2014 en sal, benewens evaluering op gewone paaie, ook spesifieke evaluering by Gerotek, wes van Pretoria, insluit. Faktore wat oorweeg word, sluit in bougehalte, brandstofverbruik, veiligheid, waarde vir geld, benewens verskeie ander aspekte soos die koste van vervangingsonderdele. Die wenner word in Februarie tydens ‘n galadinee aangekondig. Suid-Afrika se Motor van die Jaar-kompetisie is ‘n gesamentlike projek deur Wesbank en die SA Motorskrywersgilde. Dertig senior motorjoernaliste, onder wie Maroela Media se motorskrywer, is as jurielede verantwoordelik vir die evaluering van die nege finaliste.